pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีย้ำ ประชาชนต้องเข้าถึงกระบวนการยุติธรรมอย่างเท่าเทียม
วันอังคารที่ 12 มีนาคม 2562
นายกรัฐมนตรีย้ํา ประชาชนต้องเข้าถึงกระบวนการยุติธรรมอย่างเท่าเทียม
นายกรัฐมนตรี เยี่ยมชมกิจกรรมผลงานเด่นของกระทรวงยุติธรรมก่อนการประชุมคณะรัฐมนตรี
วันนี้ (12 มีนาคม 2562) เวลา 09.00 น. ก่อนการประชุมคณะรัฐมนตรี ณ บริเวณโถงกลาง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เยี่ยมชมกิจกรรมผลงานเด่นของกระทรวงยุติธรรม “ยุติธรรมใส่ใจเพื่อสังคมแห่งความปลอดภัยของทุกคน” โดยกระทรวงยุติธรรม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรมเข้าพบนายกรัฐมนตรี เพื่อประชาสัมพันธ์ นิทรรศการสื่อสร้างสรรค์ “ยุติธรรมใส่ใจ...เพื่อสังคมแห่งความปลอดภัยของทุกคน”เพื่อนําเสนอการดําเนินโครงการใหม่ในการลดความเหลื่อมล้ําในการเข้าถึงความยุติธรรมให้แก่ประชาชน โดยนําบริการยุติธรรมไปสู่ระดับพื้นที่ แบ่งออกเป็น 4 ช่วง (Zone) ได้แก่ 1) เหลียวหลัง...ก่อนแลหน้า นําเสนอโครงการของกระทรวงยุติธรรม ด้านการลดความเหลื่อมล้ํา ได้แก่ สํานักงานช่วยเหลือทางการเงิน แก่ผู้เสียหายและจําเลยในคดีอาญา (สชง.) และกองทุนยุติธรรม โดยนายกรัฐมนตรีได้กล่าวให้กําลังใจตัวแทนผู้เสียหายว่า ขอให้เข้มแข็งและเริ่มต้นชีวิตใหม่ รัฐบาลพร้อมดูแลผู้ที่มีรายได้น้อยและประชาชนทุกคนอย่างเท่าเทียม 2) ยุติธรรมใส่ใจ (Justice Care) นําเสนอบริการที่สําคัญของโครงการฯ และสื่อในการเข้าถึงบริการของประชาชน ได้แก่ รถ Justice Care, Justice Care Application และตู้ Kiosk GovChannel ในส่วนของกระทรวงยุติธรรม 3) “ร้านกาแฟสร้างโอกาส” เพื่อส่งเสริมอาชีพแก่ผู้ต้องขังและผู้พ้นโทษจากร้านกาแฟวังจันทร์ Cook & Coff จังหวัดพระนครศรีอยุธยา และร้านกาแฟกําลังใจ สาขาเรือนจําเปิดดอยฮาง จังหวัดเชียงราย โดยนายกรัฐมนตรีแนะนําว่า “ต้องมีการปรับเปลี่ยนรูปแบบการขาย เพิ่มมูลค่าทางการตลาด ให้เป็นที่สนใจ ให้ขายในราคาที่ยุติธรรมกับผู้บริโภคและรักษาคุณภาพ” และ 4) สมภพ....สู่ชีวิตใหม่หลังพ้นโทษ นําเสนอประมวลภาพถ่ายและเรื่องราว ของผู้พ้นโทษที่ประสบความสําเร็จในการกลับคืนสู่สังคม โดยคุณอัครินทร์ ปูรี เป็นตัวแทนของผู้พ้นโทษในการสื่อสารประสบการณ์ตรงผ่านกิจกรรม “จากปากคําผู้พ้นโทษ...ถึงนายกรัฐมนตรี”
โอกาสนี้ นายกรัฐมนตรี ได้กล่าวว่า การช่วยเหลือและให้โอกาสผู้กระทําความผิดให้มีที่ยืนในสังคม เป็นการช่วยเหลือในการดําเนินการตามนโยบายของรัฐบาลด้านการลดความเหลื่อมล้ําในการเข้าถึงความยุติธรรม ต้องการเสริมสร้างการรับรู้และสร้างความเข้าใจที่ถูกต้องว่ามีกระบวนการช่วยเหลือดังกล่าว รวมไปถึงการสร้างอาชีพ ให้โอกาสมีชีวิตที่ดีกว่าเดิม better life ขอให้คนในสังคมเป็นกําลังใจ เดินไปข้างหน้าด้วยกันเพื่ออยู่ในสังคมที่สงบสุขและเท่าเทียม
.........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบัวโนสไอเรส จัดกิจกรรมสร้างขวัญและกำลังใจแก่นักเรียนโครงการแลกเปลี่ยนระดับมัธยมจากประเทศไทย ที่ศึกษาอยู่ในอาร์เจนตินา ปารากวัยและอุรุกวัย ผ่านโปรแกรม Zoom  [กระทรวงการต่างประเทศ]
วันจันทร์ที่ 27 เมษายน 2563
สถานเอกอัครราชทูต ณ กรุงบัวโนสไอเรส จัดกิจกรรมสร้างขวัญและกําลังใจแก่นักเรียนโครงการแลกเปลี่ยนระดับมัธยมจากประเทศไทย ที่ศึกษาอยู่ในอาร์เจนตินา ปารากวัยและอุรุกวัย ผ่านโปรแกรม Zoom  [กระทรวงการต่างประเทศ]
สถานเอกอัครราชทูต ณ กรุงบัวโนสไอเรส จัดกิจกรรมสร้างขวัญและกําลังใจแก่นักเรียนโครงการแลกเปลี่ยนระดับมัธยมจากประเทศไทย ที่ศึกษาอยู่ในอาร์เจนตินา ปารากวัยและอุรุกวัย ผ่านโปรแกรม Zoom เป็นครั้งที่ 3
เมื่อวันอาทิตย์ที่ 26 เม.ย. 2563 สถานเอกอัครราชทูต ณ กรุงบัวโนสไอเรส นําโดย เอกอัครราชทูต พัชรี พุ่มพชาติ และข้าราชการทุกคน ได้แก่ นายจักรพันธ์ ยุวรี (อัครราชทูตที่ปรึกษา) นางสาวอรภา พุทธรักษา (อัครราชทูตที่ปรึกษาฝ่ายพาณิชย์) นางสาวพลาติมา อัตถากร (ที่ปรึกษา) นางสาววิริยาณ์ พรสุริยะ (เลขานุการเอก - กงสุล) นางสาวกมลพร จันทร์ไพร (เลขานุการตรี) ได้จัดกิจกรรมสร้างขวัญและกําลังใจแก่นักเรียนโครงการแลกเปลี่ยนระดับมัธยมจากประเทศไทย (AFS และ Rotary) ที่มาศึกษาอยู่ในอาร์เจนตินา ปารากวัยและอุรุกวัย ผ่านโปรแกรม Zoom ภายใต้ธีม “เราอยู่บ้าน แต่เราไม่ทิ้งกัน” เป็นครั้งที่ 3 เพื่อติดตามพัฒนาการความเป็นอยู่ ให้กําลังใจ ให้คําปรึกษา และแนะแนวทางการปฏิบัติตัวระหว่างการแพร่ระบาด COVID-19 แก่นักเรียนในทั้ง 3 ประเทศ และสถานเอกอัครราชทูตฯ จักได้ประสานข้อมูลดังกล่าวกับ AFS อาร์เจนตินาต่อไปเพื่อร่วมมือกันสนับสนุนการดูแลนักเรียนในพื้นที่อย่างดีที่สุด ระหว่างที่ยังไม่สามารถเดินทางกลับประเทศไทยในช่วงที่อาร์เจนตินา ปารากวัย และอุรุกวัยยังอยู่ในระหว่าง Lockdown ทั้งนี้ มีนักเรียนเข้าร่วมกิจกรรม Zoom ครั้งนี้ จํานวน 30 คน
ทั้งนี้ สถานเอกอัครราชทูต ฯ จะยังคงคิดตามความเป็นอยู่ และให้ความช่วยเหลือที่จําเป็นแก่นักเรียนทุกโครงการ ในช่วงที่มีการระบาดของ COVID-19 ผ่านการประสานงานกับ AFS Argentina และกับนักเรียนโดยตรงโดยผ่าน Zoom และ LINE ต่อไป
รัฐบาลไทย-ข่าวทำเนียบรัฐบาล- การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 1/2561
วันพฤหัสบดีที่ 15 กุมภาพันธ์ 2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 1/2561
การประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ครั้งที่ 1/2561
วันนี้ เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติและประธานที่ปรึกษาคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ห้องประชุมอาคารรับรองเกษะโกมล บ้านเกษะโกมล โดยคณะกรรมการมีอํานาจหน้าที่พิจารณาเสนอความเห็นเกี่ยวกับการกําหนดนโยบาย ยุทธศาสตร์ และมาตรการในการดําเนินงานเพื่อแก้ไขปัญหาเร่งด่วน และการพัฒนานโยบายสําคัญเร่งด่วนของรัฐบาล ​การประชุมในวันนี้ คณะกรรมการฯ ได้พิจารณาเกี่ยวกับสภาพเศรษฐกิจ สังคม และความมั่นคง โดยเห็นว่า การพัฒนาประเทศไทยไปสู่ “ประเทศไทย 4.0 หรือ Thailand 4.0” นั้น ควรให้ความสําคัญกับมาตรการรองรับตลาดแรงงาน และสังคมผู้สูงอายุด้วย แต่เนื่องจากการแก้ไขปัญหาดังกล่าวต้องมีการบูรณาการ หน่วยงานที่เกี่ยวข้องหลายภาคส่วน คณะกรรมการฯ จะได้เชิญผู้เกี่ยวข้องมาพิจารณาร่วมกันในการประชุมครั้งต่อไป นอกจากนี้ คณะกรรมการเห็นว่า ปัญหาในพื้นที่จังหวัดชายแดนภาคใต้เป็นปัญหาเร่งด่วนที่จะต้องดําเนินการแก้ไข เนื่องจากเป็นเรื่องที่มีความเชื่อมโยงกันทั้งด้านความมั่นคง เศรษฐกิจ และสังคม โดยการแก้ไขปัญหาดังกล่าว ควรต้องได้รับความร่วมมือและให้ความสําคัญจากทุกภาคส่วน ทั้งนี้ ต้องปรับแนวคิดโดยการแยกความคิดด้านการเสริมสร้างความมั่นคงกับความคุ้มค่าทางเศรษฐกิจออกจากกัน เมื่อประชาชนในพื้นที่มีความเป็นอยู่ที่ดีขึ้น ก็จะเป็นผลดีต่อระบบเศรษฐกิจและความมั่นคงต่อไป
รัฐบาลไทย-ข่าวทำเนียบรัฐบาล-รมว.ทส. นำทีมปลูกต้นไม้ พร้อมเชิญชวนคนไทยร่วมปลูกต้นไม้ เนื่องในวันต้นไม้ประจำปีของชาติ พ.ศ. 2563
วันศุกร์ที่ 8 พฤษภาคม 2563
รมว.ทส. นําทีมปลูกต้นไม้ พร้อมเชิญชวนคนไทยร่วมปลูกต้นไม้ เนื่องในวันต้นไม้ประจําปีของชาติ พ.ศ. 2563
รมว.ทส. นําทีมปลูกต้นไม้ พร้อมเชิญชวนคนไทยร่วมปลูกต้นไม้ เนื่องในวันต้นไม้ประจําปีของชาติ พ.ศ. 2563
รมว.ทส. นําทีมปลูกต้นไม้ พร้อมเชิญชวนคนไทยร่วมปลูกต้นไม้ เนื่องในวันต้นไม้ประจําปีของชาติ พ.ศ. 2563
วันที่ ๖ พฤษภาคม ๒๕๖๓ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารระดับสูง และหัวหน้าหน่วยงานในสังกัด ได้ทํากิจกรรมปลูกต้นไม้ อาทิ ต้นตะเคียนทอง ณ สถานที่ตั้งของหน่วยงาน และในพื้นที่ของตนเอง เนื่องในวันต้นไม้ประจําปีของชาติ พ.ศ. ๒๕๖๓ รวมทั้งรณรงค์และเชิญชวนให้ประชาชนทั่วประเทศไทยร่วมกันปลูกต้นไม้ยืนต้น เพื่อฟื้นฟูป่า เพิ่มพื้นที่สีเขียวตามยุทธศาสตร์ชาติ สร้างสิ่งแวดล้อมที่ดี และแก้ไขปัญหา PM 2.5
นอกจากนี้ หน่วยงานในสังกัดกระทรวงฯ ทั้งในส่วนกลาง และส่วนภูมิภาค ยังได้มีการจัดกิจกรรมเนื่องในวันต้นไม้ประจําปีของชาติ พ.ศ. ๒๕๖๓ อาทิ กิจกรรมการปลูกต้นไม้ในที่ตั้งของทั้งนี้ “วันต้นไม้ประจําปีของชาติ” กระทรวงทรัพยากรธรรมชาติและสิ่งแวดล้อม โดย กรมป่าไม้ ได้เสนอคณะรัฐมนตรีว่าด้วยสภาพของฤดูกาลที่เปลี่ยนแปลงไปมาก ต้นไม้ที่ปลูกในวันเข้าพรรษาซึ่งเป็นช่วงกลางฤดูฝน เมื่อฝนทิ้งช่วงเกิดสภาวะขาดแคลนน้ํา ทําให้ได้รับความเสียหายได้รับผลผลิตไม่เท่าที่ควร จึงขอพิจารณาอนุมัติให้วันวิสาขบูชา ซึ่งอยู่ในช่วงเดือนพฤษภาคม ซึ่งเป็นระยะเริ่มต้นของฤดูฝนเป็นวันต้นไม้ประจําปีของชาติ คณะรัฐมนตรีจึงมีมติอนุมัติ เมื่อวันที่ ๓๑ มกราคม ๒๕๓๒ ให้วันวิสาขบูชา เป็นวันต้นไม้ประจําปีของชาติ ของประเทศไทยสืบมา
รัฐบาลไทย-ข่าวทำเนียบรัฐบาล-ครม.รับสนองพระราชโองการในประกาศสำนักนายกรัฐมนตรี ตามที่ทรงพระกรุณาโปรดเกล้าโปรดกระหม่อมกำหนดให้วันที่ 5 ธันวาคมของทุกปี เป็นวันสำคัญของชาติ
วันอังคารที่ 7 กุมภาพันธ์ 2560
ครม.รับสนองพระราชโองการในประกาศสํานักนายกรัฐมนตรี ตามที่ทรงพระกรุณาโปรดเกล้าโปรดกระหม่อมกําหนดให้วันที่ 5 ธันวาคมของทุกปี เป็นวันสําคัญของชาติ
ผู้ช่วยโฆษกรัฐบาลเผยครม.รับสนองพระราชโองการในประกาศสํานักนายกรัฐมนตรี ตามที่ทรงพระกรุณาโปรดเกล้าโปรดกระหม่อมกําหนดให้วันที่ 5 ธันวาคมของทุกปี เป็นวันสําคัญของชาติ และครม.มีมติให้เป็นหวัดหยุดด้วย
วันนี้ (7 ก.พ.60) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี แถลงว่า ที่ประชุมคณะรัฐมนตรีได้มีมติรับทราบการลงนามรับสนองพระราชโองการในประกาศสํานักนายกรัฐมนตรี เรื่อง การกําหนดวันสําคัญของชาติไทย ตามที่ทรงพระกรุณาโปรดเกล้าโปรดกระหม่อมให้กําหนดว่า วันที่ 5 ธันวาคมของทุกปี เป็นวันสําคัญของชาติ ตามที่สํานักเลขาธิการคณะรัฐมนตรี (สลค.) เสนอ ดังนี้
1. เป็นวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิ
พลอดุลยเดช บรมนาถบพิตร 2. เป็นวันชาติ และ3. เป็นวันพ่อแห่งชาติ
สาระสําคัญของเรื่อง
สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมกําหนดให้ วันที่ 5 ธันวาคมของทุกปี เป็นวันสําคัญของชาติไทย อันเนื่องมาจาก พระบาทสมเด็จพระปรมินทรมหาภูมิพลอดุลยเดช บรมนาถบพิตร เสด็จสวรรคต เมื่อวันที่ 13 ตุลาคม 2559 ยังความเศร้าสลดอย่างยิ่งใหญ่มาสู่พสกนิกรชาวไทย และด้วยพระมหากรุณาธิคุณที่พระราชทานต่อประเทศชาติและประชาชนเสมอมา ปวงชนชาวไทยทั้งปวงจึงน้อมสํานึกในพระมหากรุณาธิคุณและตระหนักถึงความสําคัญของวันที่ 5 ธันวาคม ซึ่งเป็นวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิพลอดุลยเดช บรมนาถบพิตร
พร้อมกันนี้ คณะรัฐมนตรีได้มีมติให้วันที่ 5 ธันวาคมของทุกปี เป็นวันหยุดราชการด้วย
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วิธีรับมือโควิด-19
วันพุธที่ 20 พฤษภาคม 2563
วิธีรับมือโควิด-19
เมื่อต้องออกจากบ้าน
-เว้นระยะห่าง
-เลี่ยงสัมผัสจุดเสี่ยง
-เตรียมอุปกรณ์ป้องกันเชื้อโรค
-ล้างมือทําความสะอาด
-ติดตามสถานการณ์
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 3 ปี
วันอังคารที่ 17 กันยายน 2562
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 3 ปี
กระทรวงดิจิทัลฯ จัดงานวันคล้ายวันสถาปนากระทรวงฯ ครบรอบ 3 ปี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีวันคล้ายวันสถาปนากระทรวงดิจิทัลเพื่อเศรษฐกิจและสังคม ครบรอบ 3 ปี ณ สํานักงานปลัดกระทรวงดิจิทัลเพื่อเศรษฐกิจและสังคม (สป.ดศ.) ศูนย์ราชการเฉลิมพระเกียรติ 80 พรรษาฯ กรุงเทพฯ เมื่อวันที่ 16 กันยายน 2562 โดยมีผู้บริหารกระทรวงฯ ประกอบด้วย ผู้ช่วยรัฐมนตรีประจํากระทรวงดิจิทัลฯ เลขานุการรัฐมนตรีว่าการกระทรวงดิจิทัลฯ ปลัดกระทรวงดิจิทัลฯ รองปลัดกระทรวงดิจิทัลฯ ร่วมให้การต้อนรับ ซึ่งมีหน่วยงานในสังกัดและหน่วยงานพันธมิตร ร่วมแสดงความยินดีและบริจาคเงินให้แก่กองทุนส่งเสริมประสิทธิภาพ สป.ดศ. เพื่อนําไปสนับสนุนการปฏิบัติราชการของกระทรวงฯ โดย รมว.กระทรวงดิจิทัลฯ กล่าวขอบคุณทุกหน่วยงานที่มาร่วมแสดงความยินดีในวันนี้ และกล่าวถึงความคืบหน้าโครงการสําคัญเร่งด่วนของกระทรวงฯ คือ การพัฒนาศูนย์ดิจิทัลชุมชนให้ครบกระจายทั่วทั้งประเทศ ไม่ว่าจะเป็น สถานที่ อุปกรณ์ โต๊ะ เก้าอี้ ป้าย ฯลฯ รวมถึงเจ้าหน้าที่ที่รับผิดชอบ ทําให้เป็นรูปแบบที่ชัดเจน เพื่อต้องการให้เป็นศูนย์ฯ ที่เป็นประโยชน์อย่างครบวงจรกับประชาชนทุกวัย โดยดําเนินการควบคู่กับสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ลงพื้นที่ปรับปรุง ซ่อมแซมจากจุดเดิมที่มีอยู่ มีแนวคิดจะสร้างอาสาสมัครดิจิทัล เพื่อทําหน้าที่เป็นอาสาสมัครในหมู่บ้าน นอกเหนือจากการแจ้งข่าวสารต่างๆ ที่เกี่ยวข้อง อย่างเช่น จังหวัดอุบลฯ เกิดเหตุอุทกภัยน้ําท่วม หากมีเจ้าหน้าที่อาสาเหล่านี้ จะได้ทําหน้าที่เป็นสื่อกลางในการช่วยเหลือประชาชนอย่างทันท่วงที ซึ่งทุกวันนี้หน่วยงานราชการมีความสัมพันธ์กับสังคมมากขึ้น และพร้อมที่จะทํางานร่วมกับประชาชนมากขึ้นเช่นกัน
******************
รัฐบาลไทย-ข่าวทำเนียบรัฐบาล-ที่ประชุมคณะกรรมการพืชน้ำมันและน้ำมันพืชเห็นควรเปิดตลาดสินค้ากากถั่วเหลือง
วันจันทร์ที่ 30 มกราคม 2560
ที่ประชุมคณะกรรมการพืชน้ํามันและน้ํามันพืชเห็นควรเปิดตลาดสินค้ากากถั่วเหลือง
วันนี้ (30 มกราคม 2560) เวลา 09.00 น. ณ ห้องประชุมอรรถไกวัลวที สํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพืชน้ํามันและน้ํามันพืช ครั้งที่ 1/2560
วันนี้ (30 มกราคม 2560) เวลา 09.00 น. ณ ห้องประชุมอรรถไกวัลวที สํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพืชน้ํามันและน้ํามันพืช ครั้งที่ 1/2560 ซึ่งผลการประชุมสรุปสาระสําคัญดังนี้
ที่ประชุมมีมติเห็นควรเปิดตลาดสินค้ากากถั่วเหลือง พิกัดอัตราศุลกากร 2304.00.90 เฉพาะรหัสสถิติ 2) กากถั่วเหลืองที่นําเข้ามาเพื่อใช้ในอุตสาหกรรมผลิตเพื่อมนุษย์บริโภค และ 3) กากถั่วเหลืองที่นําเข้ามาเพื่อใช้ในอุตสาหกรรมอื่น ๆ ปี 2560 ภายใต้กรอบองค์การการค้าโลก (WTO) ปริมาณตามที่ผูกพัน 230,559 ตัน อัตราภาษีในโควตาร้อยละ 10 เพื่อเพิ่มศักยภาพในการแข่งขันส่งออกของผู้ประกอบการในประเทศ และอัตราภาษีนอกโควตา ร้อยละ 133
พร้อมกันนี้ ที่ประชุมเห็นควรให้มีการบริหารการนําเข้ากากถั่วเหลือง รหัสสถิติ 2) และ 3) ภายใต้กรอบ WTO เป็นรายปี ตามหลักเกณฑ์ที่กรมการค้าต่างประเทศกําหนด ดังนี้
1) ผู้ที่จะยื่นขอรับการจัดสรรต้องเป็นนิติบุคคลที่ใช้กากถั่วเหลืองเป็นวัตถุดิบในการผลิตในกิจการของตนเอง โดยให้ยื่นคําขอรับจัดสรรได้ที่กรมการค้าต่างประเทศ กระทรวงพาณิชย์ จังหวัดนนทบุรี
2) ให้กรมการค้าต่างประเทศ จัดสรรให้นิติบุคคลตามหลักเกณฑ์ที่กรมการค้าต่างประเทศกําหนด
3) ให้ผู้ได้รับการจัดสรร รายงานการนําเข้าตามระเบียบ/ประกาศที่กําหนดหลังการนําเข้าสินค้าในแต่ละครั้ง ตามแบบรายงานการนําเข้า
4) การนําเข้าให้นําเข้าเฉพาะด่านศุลกากรที่มีด่านพืชและด่านอาหารและยาเท่านั้น โดยผู้นําเข้ากากถั่วเหลือง รหัสสถิติ 2) กากถั่วเหลืองที่นําเข้ามาเพื่อใช้ในอุตสาหกรรมผลิตเพื่อมนุษย์บริโภคจะต้องแสดงใบรับรอง Non-GMO จากประเทศผู้ผลิตต้นทางประกอบการนําเข้า
ทั้งนี้ ที่ประชุมจะนําผลการประชุมคณะกรรมการฯ ในครั้งนี้ เสนอที่ประชุมคณะรัฐมนตรีเพื่อพิจารณาต่อไป
........................................................................................
รัฐบาลไทย-ข่าวทำเนียบรัฐบาล-“ยุติธรรม”จัดโครงการพัฒนาทักษะด้านดิจิทัล
วันอังคารที่ 5 มีนาคม 2562
“ยุติธรรม”จัดโครงการพัฒนาทักษะด้านดิจิทัล
กระทรวงยุติธรรม จัดโครงการพัฒนาทักษะด้านดิจิทัล
ในวันศุกร์ที่ ๑ มีนาคม ๒๕๖๒ เวลา ๐๙.๐๐ น. ณ ศูนย์การเรียนรู้กระทรวงยุติธรรม ชั้น ๗ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการพัฒนาทักษะด้านดิจิทัล โครงการที่ ๒ พัฒนาทักษะความเข้าใจ และการใช้เทคโนโลยีดิจิทัล (Digital Literacy : DL) : หลักสูตรทักษะดิจิทัลสําหรับบุคลากรภาครัฐเพื่อการขับเคลื่อนสู่รัฐบาลดิจิทัล (Digital Government Transformation) โดยมี นายธวัชชัย ไทยเขียว รองปลัดกระทรวงยุติธรรม พร้อมด้วยผู้บริหารจากหน่วยงานในสังกัดกระทรวงยุติธรรมและผู้บริหารจากยุติธรรมจังหวัดนําร่อง จํานวน ๓๖ คน เข้าร่วมฯ เพื่อให้ผู้เข้ารับการอบรมได้มีความรู้เกี่ยวกับเทคโนโลยีดิจิทัลที่มีบทบาทต่อการสร้างงานบริการ หรือกระบวนการทํางานและสร้างการรับรู้ด้านการปรับปรุงกระบวนการปฏิบัติงานโดยกรอบการจัดทํา Enterprise Architecture (EA) ทั้งนี้ มีระยะเวลาในการอบรม ระหว่างวันที่ ๑ - ๒ มีนาคม ๒๕๖๒ โดยมีผู้แทน จากสํานักงานพัฒนารัฐบาลดิจิทัล (องค์การมหาชน) เป็นวิทยากร
ปลัดกระทรวงยุติธรรม กล่าวตอนหนึ่งว่า โลกในยุคดิจิทัลได้เข้ามามีบทบาทในชีวิตประจําวันมากขึ้นจึงทําให้โลกเกิดการเปลี่ยนแปลงมากมาย โดยเฉพาะการนํามาประยุกต์ใช้ในการทํางาน โดยหน่วยงานราชการถือเป็นองค์กรที่สําคัญที่ต้องนําระบบดิจิทัลมาใช้ในการทํางานซึ่งทําให้การติดต่อสื่อสาร รวมทั้งได้รับข้อมูลข่าวสาร ที่รวดเร็วเพื่อเป็นการยกระดับความรู้ ความเข้าใจและทําให้สามารถวางแผนการทํางาน ได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-ผลประชุมคณะกรรมการบริหารลูกเสือแห่งชาติ ครั้งที่ 1/2561
วันอังคารที่ 30 มกราคม 2561
ผลประชุมคณะกรรมการบริหารลูกเสือแห่งชาติ ครั้งที่ 1/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการบริหารลูกเสือแห่งชาติ ครั้งที่ 1/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการบริหารลูกเสือแห่งชาติ ครั้งที่ 1/2561 โดยมี รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ รวมทั้งคณะกรรมการบริหารลูกเสือและกรรมการผู้ทรงคุณวุฒิเข้าร่วมประชุม เมื่อวันจันทร์ที่ 29 มกราคม 2561 ณ ห้องประชุมราชวัลลภ อาคารราชวัลลภ กระทรวงศึกษาธิการ
ที่ประชุมมีมติเห็นชอบโครงการปรับปรุงค่ายลูกเสือวชิราวุธ อําเภอศรีราชา จังหวัดชลบุรีตามที่สํานักงานลูกเสือแห่งชาติเสนอเพื่อให้สามารถรองรับการฝึกอบรมของบุคลากรทางการลูกเสือ การอยู่ค่ายพักแรมลูกเสือ งานชุมนุมลูกเสือ ตลอดจนการอบรมสัมมนาของหน่วยงานต่าง ๆ ที่มาใช้บริการเป็นจํานวนมากอย่างต่อเนื่องได้ โดยจะมีรายการก่อสร้างทั้งหมด 8 รายการ ได้แก่ อาคารที่พักผู้รับการฝึกอบรมหญิง 2 หลัง, อาคารที่พักผู้เข้ารับการฝึกอบรมหญิง 5 หลัง, ศาลาผู้เข้ารับการฝึกอบรมชาย 5 หลัง, งานถนนและรั้ว, ห้องส้วมรวม 1 หลัง, ห้องอาบน้ํารวม 3 หลัง, ปรับปรุงต่อเติมงานหอประชุมวิจักขณะ และรางระบายน้ําและทางเท้า ทั้งนี้ รมว.ศึกษาธิการ ได้เน้นย้ําให้การดําเนินงานทุกขั้นตอนต้องมีความโปร่งใส สามารถตรวจสอบได้
นอกจากนี้ ที่ประชุมได้รับทราบการแต่งตั้งกรรมการผู้ทรงคุณวุฒิ จํานวน 2 ราย แทนตําแหน่งที่ว่างลง ได้แก่ พล.อ.ภุชพงศ์ พงษ์ศิริ และนางนฤมล ปาลวัฒน์ ตามคําสั่งสภาลูกเสือไทย ที่ 1/2561 ลงวันที่ 18 มกราคม 2561 ลงนามโดย พล.อ.อ.ประจิน จั่นตอง รองนายกรัฐมนตรี สภานายกสภาลูกเสือไทย
ปารัชญ์ ไชยเวช:สรุป
บัลลังก์ โรหิตเสถียร:เรียบเรียง/กราฟิก
ยุทธพงศ์ เลือกกลั่นดี:ถ่ายภาพ
รัฐบาลไทย-ข่าวทำเนียบรัฐบาล-“กยศ. ชี้แจงกรณีนักศึกษาร้องเรียนไม่ได้รับเงินกู้ยืม”
วันพฤหัสบดีที่ 31 มกราคม 2562
“กยศ. ชี้แจงกรณีนักศึกษาร้องเรียนไม่ได้รับเงินกู้ยืม”
กยศ.ชี้แจงสาเหตุและเร่งให้ความช่วยเหลือกรณีนักศึกษาผู้กู้ยืมของ ม.เฉลิมกาญจนาร้องเรียนศูนย์ดํารงธรรมจังหวัดศรีสะเกษว่าไม่ได้รับเงินกู้ยืม พร้อมยืนยันอนุมัติเงินกู้ยืมแน่นอน หากสถานศึกษาและนักศึกษาดําเนินการตามระเบียบและขั้นตอนการกู้ยืมที่กองทุนกําหนด
กองทุนเงินให้กู้ยืมเพื่อการศึกษา (กยศ.) ชี้แจงสาเหตุและเร่งให้ความช่วยเหลือกรณีนักศึกษาผู้กู้ยืมของมหาวิทยาลัยเฉลิมกาญจนาร้องเรียนศูนย์ดํารงธรรมจังหวัดศรีสะเกษว่าไม่ได้รับเงินกู้ยืม พร้อมยืนยันอนุมัติเงินกู้ยืมแน่นอน หากสถานศึกษาและนักศึกษาดําเนินการตามระเบียบและขั้นตอนการกู้ยืมที่กองทุนกําหนด
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่นักศึกษาผู้กู้ยืมรายใหม่ชั้นปีที่ 1 ของมหาวิทยาลัยเฉลิมกาญจนาได้ยื่นขอกู้ยืมปีการศึกษา 2561 แต่ยังไม่ได้รับเงินกู้ยืมนั้น ผู้บริหารของกองทุนได้มีการลงพื้นที่เข้าพบผู้ว่าราชการจังหวัดศรีสะเกษ ยุติธรรมจังหวัด ศึกษาธิการจังหวัด โดยมีผู้แทนจากสถานศึกษาและตัวแทนนักศึกษาเข้าร่วมในที่ประชุมด้วย เพื่อรับฟังปัญหา ชี้แจงทําความเข้าใจและแนวทางการให้ความช่วยเหลือเมื่อวันที่ 28 มกราคม 2562 ที่ผ่านมา ณ ห้องประชุมศูนย์ดํารงธรรม ศาลากลางจังหวัดศรีสะเกษ กองทุนขอชี้แจงว่า สาเหตุดังกล่าวเกิดจากการที่สถานศึกษายังมีข้อติดขัดในการดําเนินการตามเงื่อนไขของระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการ และเงื่อนไขในการที่สถานศึกษาจะเข้าร่วมดําเนินงานกับกองทุน พ.ศ.2560 ซึ่งปัจจุบันนักศึกษาผู้กู้ยืมรายเก่าเลื่อนชั้นปีทุกรายได้รับเงินกู้ยืมไปแล้ว ส่วนผู้กู้ยืมรายใหม่ในปีการศึกษา 2561 ยังไม่สามารถดําเนินการให้กู้ยืมได้ และจากการที่กองทุนได้รวบรวมเอกสารการยื่นขอกู้ยืมของนักศึกษากลุ่มดังกล่าวมาตรวจสอบแล้วพบว่า เอกสารทั้งหมดยังไม่ถูกต้องครบถ้วน เช่น ไม่มีการลงลายมือชื่อของผู้ขอกู้ยืม เป็นต้น หลังจากนี้กองทุนจะนําเสนอแนวทางการแก้ไขต่อคณะอนุกรรมการกํากับและประเมินสถานศึกษาที่เข้าร่วมการดําเนินงานกองทุน และคณะกรรมการกองทุนฯ พิจารณาเรื่องดังกล่าวภายในเดือนกุมภาพันธ์นี้
ทั้งนี้ กองทุนไม่ได้นิ่งนอนใจและเข้าใจถึงความเดือดร้อนของนักศึกษาผู้กู้ยืมทุกคน แต่การดําเนินงานของสถานศึกษาต้องเป็นไปตามระเบียบที่เกี่ยวข้อง เพราะกองทุนมีหน้าที่ต้องรับผิดชอบเงิน ทุนหมุนเวียนที่มาจากภาษีของประชาชน เพื่อให้การกู้ยืมเป็นไปตามวัตถุประสงค์เกิดประโยชน์สูงสุด และไม่ให้เกิดความเสียหายในระยะยาวต่อไป” ผู้จัดการ กยศ. กล่าวในที่สุด
รัฐบาลไทย-ข่าวทำเนียบรัฐบาล-ก.ยุติธรรม ร่วมกับภาคส่วนที่เกี่ยวข้อง คืนโฉนดที่ดินจากนายทุนหนี้นอกระบบ พื้นที่กว่า ๘๗๓ ไร่ มูลค่าทรัพย์สินกว่า ๑.๘ พันล้านบาท คืนความสุขแก่ประชาชนในพื้นที่ภาคใต้
วันพุธที่ 26 ธันวาคม 2561
ก.ยุติธรรม ร่วมกับภาคส่วนที่เกี่ยวข้อง คืนโฉนดที่ดินจากนายทุนหนี้นอกระบบ พื้นที่กว่า ๘๗๓ ไร่ มูลค่าทรัพย์สินกว่า ๑.๘ พันล้านบาท คืนความสุขแก่ประชาชนในพื้นที่ภาคใต้
กระทรวงยุติธรรม ร่วมกับภาคส่วนที่เกี่ยวข้อง คืนโฉนดที่ดินจากนายทุนหนี้นอกระบบ พื้นที่กว่า ๘๗๓ ไร่ มูลค่าทรัพย์สินกว่า ๑.๘ พันล้านบาท คืนความสุขแก่ประชาชนในพื้นที่ภาคใต้
ในวันพุธที่ ๒๖ ธันวาคม ๒๕๖๑ ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้นายธวัชชัย ไทยเขียว รองปลัดกระทรวงยุติธรรม ร่วมกิจกรรมการแก้ไขความเดือดร้อนจากนายทุนหนี้นอกระบบกรณีทําสัญญาที่ไม่เป็นธรรม ฉ้อโกง หลอกหลวง เอารัดเอาเปรียบ ขูดรีด และยึดทรัพย์สินของชาวบ้าน สร้างความทุกข์เดือดร้อนแสนสาหัสให้กับประชาชน ในพื้นที่ภาคใต้ ๗ จังหวัด ประกอบด้วย จังหวัดสงขลา สตูล ตรัง พัทลุง ปัตตานี ยะลา และจังหวัดนราธิวาส โดยศูนย์ปฏิบัติการป้องกันและปราบปรามการฉ้อโกงทรัพย์สินของประชาชน (ศปฉช.ตร.) จัดขึ้น โดยมี พ.ต.อ.ไพสิฐ วงศ์เมือง อธิบดีกรมสอบสวนคดีพิเศษ พร้อมหัวหน้าส่วนราชการในพื้นที่ ประชาชน และผู้ที่เกี่ยวข้อง เข้าร่วมฯ ณ มหาวิทยาลัยสงขลานครินทร จังหวัดสงขลา
ทั้งนี้ ผลการดําเนินงานมีการไกล่เกลี่ยสําเร็จ ๖๘๘ ราย สามารถคืนโฉนดให้กับประชาชนผู้เดือดร้อน จํานวน ๘๒๓ ฉบับ จํานวนพื้นที่ ๘๗๓ ไร่ ๑๑ งาน ๔๐๐.๙ ตารางวา คิดเป็นราคาประเมิน ๓๑๔,๖๘๓,๒๔๓ บาท ราคาซื้อขาย ๑,๘๑๔,๐๐๐,๐๐๐ บาท
รัฐบาลไทย-สบส.กำหนดมาตรฐานร้านนวด สปา ต้องผ่านการประเมินก่อนเปิดให้บริการ ป้องกันโควิด 19 [กระทรวงสาธารณสุข]
วันอาทิตย์ที่ 31 พฤษภาคม 2563
สบส.กําหนดมาตรฐานร้านนวด สปา ต้องผ่านการประเมินก่อนเปิดให้บริการ ป้องกันโควิด 19 [กระทรวงสาธารณสุข]
สบส.กําหนดมาตรฐานร้านนวด สปา ต้องผ่านการประเมินก่อนเปิดให้บริการ ป้องกันโควิด 19
กรมสนับสนุนบริการสุขภาพ กําหนดมาตรฐานร้านนวด และสปา ต้องผ่านเกณฑ์ประเมินตนเองก่อนเปิดให้บริการ พร้อมรายงานผลทุกสัปดาห์ ย้ําผู้ให้และผู้รับบริการต้องป้องกันตัวเองทั้งสวมหน้ากาก ล้างมือด้วยสบู่หรือเจลแอลกอฮอล์ เตียงนวดห่างกันไม่ต่ํากว่า 1.5 เมตร เวลาให้บริการไม่เกิน 1 ชั่วโมง
วันนี้ (31 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ (สบส.) เปิดเผยว่า กรมสบส.ได้เตรียมความพร้อมรองรับมาตรการผ่อนคลายระยะที่ 3 ในส่วนของร้านนวดเพื่อสุขภาพ นวดเสริมความงาม และสปา ที่ขึ้นทะเบียนกว่า 10,500 แห่ง แยกเป็นร้านนวดเพื่อสุขภาพ 9,400 แห่ง นวดเสริมความงาม 200 แห่ง และสปาอีก 900 แห่ง เพื่อเตรียมความพร้อมก่อนเปิดให้บริการ โดยกําหนดข้อปฏิบัติสําหรับผู้ให้บริการ การจัดการสถานบริการ และผู้รับบริการ ซึ่งผู้ประกอบการจะต้องผ่านการประเมินความพร้อมของตนเอง (Self-Assessment) ในการจัดเตรียมสถานที่ อุปกรณ์ในการป้องกัน/ทําความสะอาด ได้แก่ จัดเตรียมหน้ากากผ้าหน้ากากอนามัย เจลแอลกอฮอล์สําหรับล้างมือ อุปกรณ์วัดไข้ น้ํายาฆ่าเชื้อเพื่อทําความสะอาดพื้นผิวจุดสัมผัสต่าง ๆ ภายในสถานบริการ รวมทั้งการจัดเก็บขยะมูลฝอยให้ถูกสุขลักษณะ
ในการให้บริการ ต้องมีพนักงานต้อนรับ สอบถามประวัติ บันทึกข้อมูลผู้รับบริการ ตลอดจนติดตามควบคุมดูแลการให้บริการ ให้ปฏิบัติตามหลักเกณฑ์ที่กําหนด โดยจัดระยะห่างของเก้าอี้นวดอย่างน้อย 1.5 เมตร ห้องบริการนวด 1 คนต่อห้อง ให้บริการได้ครั้งละไม่เกิน 1 ชั่วโมง สถานที่เก็บเสื้อผ้าและอุปกรณ์มิดชิด มีช่องทางชําระเงินที่ปลอดภัยเน้นผ่านระบบออนไลน์ จัดระบบระบายอากาศให้ไหลเวียนถ่ายเทได้ดี เมื่อเสร็จสิ้นการให้บริการแม่บ้านจะต้องเก็บผ้าปูเตียง ปลอกหมอน ผ้าขนหนู ด้วยการม้วนออกจากตนเองห้ามสะบัดเพื่อไม่ให้เกิดการฟุ้งกระจายของฝุ่นหรือละอองฝอยได้
สําหรับผู้รับบริการจะต้องผ่านการคัดกรองทุกครั้งที่เข้ารับบริการ ต้องไม่มีไข้ สวมใส่หน้ากากผ้าหรือหน้ากากอนามัยตลอดเวลาที่รับบริการ ล้างมือด้วยสบู่หรือเจลแอลกอฮอล์ทั้งก่อนและหลังรับบริการ ส่วนผู้ให้บริการ ต้องคัดกรองทุกวันก่อนเข้าทํางาน หากพบมีไข้ต้องหยุดปฏิบัติงานและไปพบแพทย์ ส่วนข้อห่วงใยเรื่องพนักงานนวดไทยที่กลับจากต่างประเทศนั้น ทุกคนจะต้องเข้ากระบวนการกักตัวสังเกตอาการตามที่รัฐกําหนด เมื่อครบ 14 วันตรวจไม่พบเชื้อโควิด19 หากจะมาทํางานในสถานประกอบการจะต้องผ่านการตรวจสุขภาพตามข้อกําหนดต่อไป
ด้าน ดร.สุวภรณ์ แนวจําปา ผู้อํานวยการสถานประกอบการเพื่อสุขภาพ กล่าวว่า ผู้ประกอบการร้านนวดและสปาต้องลงทะเบียนเพื่อเข้าสู่ระบบการประเมินตนเอง ของสถานประกอบการเพื่อสุขภาพในการป้องกันและควบคุมการระบาดของโควิด19ให้ครบทุกข้อ จากนั้นเจ้าหน้าที่จะตรวจสอบว่าผ่านตามหลักเกณฑ์ที่กําหนดหรือไม่ เมื่อเป็นไปตามเกณฑ์แล้วจะถือว่าได้รับการอนุญาตให้เปิดบริการ โดยผู้ประกอบการต้องพิมพ์ใบรับรองการผ่านประเมิน (e-certificate) และพิมพ์ QR Code เพื่อให้ผู้รับบริการลงทะเบียนเพื่อประเมินการใช้งานด้วย รวมทั้งจะต้องลงทะเบียนในเว็บไซต์ไทยชนะ.คอมเพื่อติดตามการรับบริการของประชาชนต่อไป โดยทุกสัปดาห์สถานประกอบการแต่ละแห่งต้องส่งรายงานผลการปฏิบัติงานตามแบบฟอร์มออนไลน์ และจะมีการสุ่มตรวจจากเจ้าหน้าที่ สบส.และเจ้าหน้าที่จากสาธารณสุขจังหวัดเพื่อรักษามาตรฐานการให้บริการ